b"\n_START_ARTICLE_\nFolkrokas\n_START_SECTION_\nFolkroko kilm\xc4\x97\n_START_PARAGRAPH_\nFolkrokas atsirado XX a. 7-ajame de\xc5\xa1imtmetyje, susijungus trims elementams: miest\xc5\xb3 ir koled\xc5\xbe\xc5\xb3 vokalini\xc5\xb3 folk grupi\xc5\xb3 muzikinei k\xc5\xabrybai, daininink\xc5\xb3 - dain\xc5\xb3 tekst\xc5\xb3 k\xc5\xabr\xc4\x97j\xc5\xb3 eil\xc4\x97ms ir po brit\xc5\xb3 muzikin\xc4\x97s invazijos (laikotarpio, kai brit\xc5\xb3 dainos buvo itin populiarios JAV) atgimusiam \xc5\xa0iaur\xc4\x97s Amerikos rokenrolui. Miesto folk vokalini\xc5\xb3 grupi\xc5\xb3 \xc5\xbeanr\xc4\x85 i\xc5\xa1populiarino Fredas Hellermanas, \xc4\xafk\xc5\xabr\xc4\x99s grup\xc4\x99 Weavers. J\xc5\xb3 muzika, didelis repertuaras su tradicine folk med\xc5\xbeiaga ir dainos aktualiomis temomis \xc4\xafkv\xc4\x97p\xc4\x97 kitas grupes, tokias kaip The Kingston trio, The Chad Mitchell Trio, New Christy Minstrels, ir \xe2\x80\x9ekoled\xc5\xbe\xc5\xb3 folk\xe2\x80\x9c grupes kaip The Brothers Four, The Four Freshmen, The Four Prepps, The Highwaymen. Visos grup\xc4\x97s tur\xc4\x97jo stiprius vokalus ir repertuarus, besisiejan\xc4\x8dius su folk muzika ir dainomis aktualia tema._NEWLINE_Kai buvo sudaryta s\xc4\x85voka dain\xc5\xb3 tekst\xc5\xb3 k\xc5\xabr\xc4\x97jas, ji buvo i\xc5\xa1kart priklijuota Bobui Dylanui, Fredui Neilui ir kitiems folk dain\xc5\xb3 k\xc5\xabr\xc4\x97jams. Dylano med\xc5\xbeiaga dav\xc4\x97 daug originali\xc5\xb3 gr\xc5\xabd\xc5\xb3 folkroko mal\xc5\xabnui, ne tik JAV, bet ir Jungtin\xc4\x97je Karalyst\xc4\x97je._NEWLINE_Niekas neb\xc5\xabt\xc5\xb3 mai\xc5\xa1\xc4\x99si su roko muzika, jei ne brit\xc5\xb3 muzikin\xc4\x97 invazija. Beatles, The Rolling Stones ir daug kit\xc5\xb3 brit\xc5\xb3 grupi\xc5\xb3 v\xc4\x97l supa\xc5\xbeindino Amerik\xc4\x85 su dideliais rokenrolo k\xc5\xabrybiniais potencialais. Viena i\xc5\xa1 pirm\xc5\xb3j\xc5\xb3 juos pama\xc4\x8diusi buvo grup\xc4\x97 The Beach Boys. Nors jie buvo ne folkroko grup\xc4\x97, bet jie \xc4\xafkv\xc4\x97p\xc4\x97 t\xc4\x85 \xc5\xbeanr\xc4\x85._NEWLINE_\xc5\xbdinoma, folkroko atlik\xc4\x97j\xc5\xb3 buvo ir iki brit\xc5\xb3 muzikin\xc4\x97s invazijos. Tai Link Wray, Buddy Holly, The Everly Brothers. Jie b\xc5\xabt\xc5\xb3 lik\xc4\x99 nepasteb\xc4\x97ti, jei ne i\xc5\xa1populiar\xc4\x97j\xc4\x99s \xc5\xbeanras.\n_START_SECTION_\nFolkroko suklest\xc4\x97jimas\n_START_PARAGRAPH_\nJAV folkrokas suklest\xc4\x97jo XX a. tarp 6-o ir 7-o de\xc5\xa1. Jis tapo vienu i\xc5\xa1 to meto hipi\xc5\xb3 s\xc4\x85j\xc5\xabd\xc5\xbeio savirai\xc5\xa1kos b\xc5\xabd\xc5\xb3. Tokie JAV miestai kaip San Franciskas, Denveris, Niujorkas tapo folkroko kult\xc5\xabros centrais. Folk artistai \xc5\xa1nek\xc4\x97jo su mas\xc4\x97mis savomis dainomis, kuri\xc5\xb3 tekstai buvo persunkti gyvenimi\xc5\xa1komis aktualijomis, apie taik\xc4\x85, visuotin\xc4\xaf supratim\xc4\x85 ir t. t.\n_START_SECTION_\nCountry folk\n_START_PARAGRAPH_\nKil\xc4\x99s i\xc5\xa1 folk \xc4\xafkv\xc4\x97ptas Bob Dylan'o ir ankstyvesni\xc5\xb3 muzikant\xc5\xb3 muzikos ir roko muzikos i\xc5\xa1 brit\xc5\xb3 muzikin\xc4\x97s invazijos, folkrokas v\xc4\x97liau \xc4\xafjung\xc4\x97 country folk elementus, taip \xc4\xaftraukiantis Hank Williams ir kitus.\n_START_SECTION_\nElectric folk\n_START_PARAGRAPH_\nBrit\xc5\xb3 folk rock stilius (da\xc5\xbenai vadinamas electric folk) buvo sukurtas grupi\xc5\xb3 Fairport Convention, Pentangle ir Steeleye Span. Pentangle buvo \xc4\xafkv\xc4\x97pta klasikos ir d\xc5\xbeiazo, tad veng\xc4\x97 elektrini\xc5\xb3 instrument\xc5\xb3. Steeleye Span \xc4\xafved\xc4\x97 \xc4\xaf muzik\xc4\x85 elektrinius instrumentus ir eksperimentavo su dain\xc5\xb3 strukt\xc5\xabromis. Nick Drake muzika tur\xc4\x97jo didel\xc4\xaf poveik\xc4\xaf moderniam folkrokui. Herbert Jansch ir John Renbourn i\xc5\xa1vyst\xc4\x97 sud\xc4\x97ting\xc4\x85 akustini\xc5\xb3 gitar\xc5\xb3 duet\xc4\x85, da\xc5\xbenai vadinam\xc4\x85 folkbaroku._NEWLINE_Brit\xc5\xb3 folkrok\xc4\x85 taip pat \xc4\xafkv\xc4\x97p\xc4\x97 eksperimentin\xc4\x97 muzika, kuri v\xc4\x97liau peraugo \xc4\xaf progresin\xc4\xaf rok\xc4\x85.\n_START_SECTION_\nEuropoje ir aplink Vidur\xc5\xbeemio j\xc5\xabr\xc4\x85\n_START_PARAGRAPH_\nVengrijoje roko ir folk jungimas prasid\xc4\x97jo 1965 m., kai grup\xc4\x97 Illes supa\xc5\xbeindino su vengr\xc5\xb3 muzikiniu folkloru ir prad\xc4\x97jo jungti j\xc4\x85 su savo ritmine muzika. V\xc4\x97liau \xc4\xafvairios grup\xc4\x97s k\xc5\xabr\xc4\x97 savit\xc4\x85 muzik\xc4\x85, naudodamos keistus ritmus, progresinio roko, vengr\xc5\xb3 ir graik\xc5\xb3, bulgar\xc5\xb3 ir kit\xc5\xb3 taut\xc5\xb3 tradicin\xc4\x97s muzikos elementus._NEWLINE_Rumunijoje Transsylvania Phoenix \xc4\xaf savo roko muzik\xc4\x85 \xc4\xafjung\xc4\x97 folk muzikos element\xc5\xb3, nor\xc4\x97dami sudaryti kompromis\xc4\x85 su vyriausybe d\xc4\x97l roko slopinimo. Jiems nepavyko._NEWLINE_Kiti roko ir folk junginiai: Naujasis Flamenco (Ispanijoje); orientuota \xc4\xaf pop muzik\xc4\x85 \xc5\xa0iaur\xc4\x97s Afrikos rai muzika; The Pogues (angl\xc5\xb3 - airi\xc5\xb3); Horslips (airiai); Susana Seivane ir Hevia - mai\xc5\xa1\xc4\x97 tradicijas su moderniomis \xc5\xa1oki\xc5\xb3 melodijomis. Dropkick Murphys mai\xc5\xa1\xc4\x97 tradicin\xc4\x99 airi\xc5\xb3 muzik\xc4\x85 ir pankrok\xc4\x85._NEWLINE_Turkija irgi palaik\xc4\x97 folkrok\xc4\x85, imdami muzikinius elementus i\xc5\xa1 Balkan\xc5\xb3, Eurazijos ir Juodosios j\xc5\xabros regiono._NEWLINE_Italijoje yra sunku rasti rib\xc4\x85 tarp folk ir j\xc5\xb3 etnin\xc4\x97s muzikos, d\xc4\x97l jos geografin\xc4\x97s pad\xc4\x97ties ir istorijos. Folk muzikos pamatai buvo pad\xc4\x97ti ie\xc5\xa1kant populiarios muzikos. Italijoje dain\xc5\xb3 k\xc5\xabr\xc4\x97jai \xc4\x97m\xc4\x97 amerikieti\xc5\xa1kus modelius. it. folk \xc5\xa1aknys gal\xc4\x97t\xc5\xb3 b\xc5\xabti Fabrizo De Andre ir Angelo Branduardi. Jie tradicin\xc4\x97je muzikoje \xc4\x97m\xc4\x97 naudoti bosin\xc4\x99 gitar\xc4\x85 ir b\xc5\xabgnus. Grup\xc4\x97 Lou Dalfin \xc4\xaf folk \xc4\xafliejo bosin\xc4\x99 gitar\xc4\x85, b\xc5\xabgnus, elektrin\xc4\x99 gitar\xc4\x85, klavi\xc5\xa1inius, saksofon\xc4\x85. The Gang (i\xc5\xa1 prad\xc5\xbei\xc5\xb3 buvusi punk muzikos stiliaus grup\xc4\x97, v\xc4\x97liau tapusi folkroko grupe) elektrin\xc4\x99 gitar\xc4\x85 pakeit\xc4\x97 dvylikastyge akustine gitara, \xc4\xafd\xc4\x97jo smuik\xc4\x85, akordeon\xc4\x85, armonik\xc4\x97l\xc4\x99 ir fleitas. Jie \xc4\x97m\xc4\x97 dainuoti aktualiomis temomis. Grup\xc4\x97 Modena City Ramblers suk\xc5\xabr\xc4\x97 Combat folk - sumai\xc5\xa1\xc4\x97 Clash albumo \xe2\x80\x9eCombat Rock\xe2\x80\x9c muzik\xc4\x85 su folk. \xc5\xa0i muzika buvo folkrokas, skleid\xc5\xbeiantis stipri\xc4\x85 ir visuomenin\xc4\x99 \xc5\xbeini\xc4\x85.\n_START_SECTION_\nKanados folkrokas\n_START_PARAGRAPH_\nKanados folkrokas yra i\xc5\xa1 dalies susietas su kelti\xc5\xa1kojo roko tradicijomis. Stiliaus pradinink\xc4\x97s - grup\xc4\x97s Figgy Duff, Wonderful Grand Band, Spirits of the West. Kitos grup\xc4\x97s: The Band, Lava Hay, Captain Tractor, Celtae, Mudmen, Great Big Sea, Great Lake Swimmer. Dainininkai - dain\xc5\xb3 tekst\xc5\xb3 k\xc5\xabr\xc4\x97jai: Neil Young, Joni Mitchell, David Wiffen, Stan Rogers.\n_START_SECTION_\nLietuvi\xc5\xb3 folkroko grup\xc4\x97s\n_START_PARAGRAPH_\nFolkroko stiliaus autorines dainas kuria ir atlieka grup\xc4\x97s Skyl\xc4\x97, Pievos. Tradicin\xc4\xaf lietuvi\xc5\xb3 folklor\xc4\x85 su roko i\xc5\xa1rai\xc5\xa1kos priemon\xc4\x97mis jungia grup\xc4\x97s Atalyja ir \xc5\xbdalvarinis, Libert\xc4\x97, Kitava, Spanxti, Marga muzika ir kt._NEWLINE_\xc5\xbdymiausia lietuvi\xc5\xb3 folkroko grup\xc4\x97 Atalyja susib\xc5\xabr\xc4\x97 1998 m. Jungia tradicin\xc4\xaf lietuvi\xc5\xb3 folklor\xc4\x85 su roko, d\xc5\xbeiazo, ind\xc5\xb3 muzikos elementais. Greta vokalo, b\xc5\xabgn\xc5\xb3 ir gitar\xc5\xb3 gausiai naudoja ir tradicinius lietuvi\xc5\xb3 instrumentus: kankles, d\xc5\xabdmai\xc5\xa1\xc4\xaf, skudu\xc4\x8dius, dambrel\xc4\xaf, smuik\xc4\x85._NEWLINE__NEWLINE_Grup\xc4\x97 \xc5\xbdalvarinis susib\xc5\xabr\xc4\x97 2001 m., jungia lietuvi\xc5\xb3 folklor\xc4\x85 su sunkiojo roko ir metalo i\xc5\xa1rai\xc5\xa1kos priemon\xc4\x97mis."